钦定古今图书集成/理学汇编/学行典/第197卷 > 俞孜
## 钦定古今图书集成/理学汇编/学行典/第197卷 > 俞孜

按：《明外史孝义传》：“俞孜字景修，浙江山阴人。为诸生，
敦行谊。嘉靖初，父华充里役，解流人徐铎于口外。铎
毒杀华亡走，孜扶榇归，誓必报仇，踪迹数十郡不可
得。后闻已还乡，匿其甥杨氏家，乃结力士十数人，佯
为卖鱼，往来侦伺，且谒知府南大吉乞助。大吉义之，
遣数健卒与俱。夜半骤率卒入杨氏家，呼铎出见，缚”
送于官，寘诸法。孜自是不复应举，养继母以终。